Diari Oficial de la Generalitat Valenciana


Sumari del DOGV 10578, del 25-02-2025 (2025/3084)

RESOLUCIÓ de 20 de febrer de 2025, de la Presidència, per la qual es convoca el concurs literari i el concurs de dibuix “Imagina el futur amb Intel·ligència artificial”. (2025/822809).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   10719

Data del DOGV
:   25-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/3084

CVE
:   OYRZ-H-8294-6924

Data del document
:   20-02-2025

Organisme emissor
:   Consell Valencià de Cultura

Tipus de document
:   Anunci

Descriptors 

:   * distinció honorífica

El 10 de desembre de l’any 1948 fou proclamada en París per l’Assemblea General de les el terme Intel·ligència Artificial (IA) va sorgir a mitjan segle XX, i ha hagut de passar vora un segle perquè aquesta disciplina fera camí i guanyara importància i siga qualificada, actualment, com la 4a Revolució Industrial. El Consell Valencià de Cultura, el 2021, va elaborar l’Informe sobrel’estratègia d’Intel·ligència Artificial (IA) de la Comunitat Valenciana, i el 2023 l’Informe sobre l’experimentació científica a l’Educació i els vincles amb la Intel·ligència Artificial.

Però ¿què és la IA? Són moltes i variades les definicions sobre el terme, i si recorrem al ChatGPT, basat en la IA, ens indica que:

«La Intel·ligència Artificial (IA) és una tecnologia que permet a les màquines, com ara computadores o robots, aprendre i resoldre problemes de manera similar als humans. A través de la IA les màquines poden entendre el món, prendre decisions i ajudar a reconéixer imatges, jugar a videojocs, traduir idiomes o fins i tot conduir sense conductor. Encara que no són éssers vius, aquestes màquines "intel·ligents" ens ajuden a resoldre problemes complexos i ens fan la vida més fàcil en molts aspectes.»

En aquest concurs, volem que faces servir la teua creativitat per a imaginar com la IA pots ser part del nostre futur, ja siga amb amics robòtics, màquines que ens ajuden o qualsevol altra idea fantàstica que et vinga al cap. ¡Fes servir la imaginació per a dibuixar el futur amb l’ajuda de la intel·ligència artificial!

València, 20 de febrer de 2025

Dolors Pedrós Company

Presidenta

ANNEX I

*Bases per a la concesió dels premis del Concurs Literari i del Concurs de Dibuix:*

*«Imagina el futur amb Intel·ligència artificial»*

*Bases generals*

1) Podrà participar-hi l’alumnat dels centres públics, concertats i privats de la Comunitat Valenciana, que estiga cursant estudis d’ESO, FP o Batxillerat.

2) Els centres docents reuniran tots els treballs presentats pel seu alumnat i els enviaran, abans del 26 de març de 2025, juntament amb el full de participació ([https://cvcultura.es/concurs-escolar/](https://cvcultura.gva.es/concurs-escolar/)) a la següent adreça:

Consell Valencià de Cultura

Per al Concurs «Imagina el futur amb Intel·ligència artificial»

Palau de Forcalló

C/ Museu, 3

46877 València

No s’admetran enviaments per correu electrònic.

3) Un jurat, nomenat pel Consell Valencià de Cultura, seleccionarà TRES treballs per cada curs d’ESO i de Batxillerat-FP, tant en la modalitat literària com en la de dibuix. En la modalitat de dibuix s’estableix l’especialitat de «còmic» o historieta gràfica, en la qual se seleccionaran un total de TRES treballs: un en l’agrupació 1r – 2n ESO, un altre en 3r – 4t ESO i un altre en Batxillerat – FP.

4) Els treballs premiats, i també els que el jurat considere especialment, passaran a ser propietat del Consell Valencià de Cultura, el qual podrà publicar-los i exposar-los, amb menció expressa del nom dels seus autors i autores i dels centres als quals pertanyen. El Consell Valencià de Cultura promourà la difusió de les obres premiades.

5) A l’autor o autora de cada treball premiat amb el primer, segon i tercer premi se li concedirà CINC-CENTS EUROS (500,00 €), QUATRE-CENTS EUROS (400,00 €) i TRES-CENTS EUROS (300,00 €) respectivament, una medalla commemorativa i un diploma del Consell Valencià de Cultura. En l’especialitat de còmic s’estableixen TRES únics premis de CINC-CENTS EUROS (500,00 €).

L’import dels premis estarà subjecte a la retenció de l’Impost sobre la Renda de les Persones Físiques (IRPF) que determina la Llei, i es formalitzarà mitjançant transferència bancària en un únic pagament.

El jurat podrà atorgar accèssits, sense dotació econòmica, a les obres que per la seua qualitat siguen mereixedores d’aquesta distinció.

6) Als quatre centres docents que hagen aconseguit el nombre més gran d’alumnat seleccionat, dos per nivell i dos per especialitat (ESO literari, ESO dibuix, que inclou l’especialitat de còmic, Batxillerat-FP literari i Batxillerat–FP dibuix), se’ls premiarà amb DOS MIL VINT-I-CINC EUROS (2.025,00 €), una medalla commemorativa i un diploma del Consell Valencià de Cultura.

En cas d’alumnat o centres premiats, el centre enviarà al Consell Valencià de Cultura la documentació necessària per poder fer efectius els premis.

7) Els centres docents podran iniciar el procés de realització i enviament dels treballs des del moment de la publicació de la convocatòria. Com s’indica en la base 2, la data límit de recepció dels treballs en la seu del Consell Valencià de Cultura és el 26 de març de 2025.

8) El veredicte del concurs es farà públic en el transcurs d’un acte a la seu del Consell Valencià de Cultura, en el qual es procedirà al lliurament dels premis. L’acte tindrà lloc el 12 de juny de 2025. El Consell Valencià de Cultura es reserva la possibilitat de modificar-ne la data.

9) Els treballs no premiats podran ser retirats transcorreguts tres mesos des de l’acte de lliurament dels premis.

10) La participació en el concurs implica el coneixement i l’acceptació íntegra de les bases.

11) D'acord amb la Llei orgànica 3/2018 de protecció de dades personals i garantia dels drets digitals, els informem que el responsable del tractament de les dades personals que es demanen per la seua participació en el concurs és el Consell Valencià de Cultura. La finalitat del tractament és gestionar la seua participació en el concurs i donar publicitat als guanyadors i a les guanyadores i a l'acte de lliurament de premis.

Li informem que la participació de les persones premiades i dels i de les representants dels centres que també resulten premiats en l'acte podrà ser gravada en vídeo i difosa en qualsevol dels mitjans audiovisuals i/o espais web del Consell Valencià de Cultura o d’altres mitjans de comunicació. En conseqüència, és possible que la imatge dels i de les participants siga captada, gravada i/o reproduïda de manera accessòria a l'activitat principal.

Si l'activitat s'emetera en directe a través de qualsevol mitjà, la seua mera presència en la sala suposa que la persona interessada necessàriament en consent la captació, reproducció i/o emissió. En els altres casos podrà oposar-se a l'ús posterior de les seues imatges indicant-ho en el moment de la seua intervenció.

La legitimació per al tractament de les dades personals és el consentiment de la persona interessada o dels seus o de les seues representants en inscriure’s, acceptar la política de privacitat i les bases del concurs. Les dades personals que es demanen no se cediran a tercers.

Qualsevol persona interessada podrà, en qualsevol moment, exercir els seus drets d'accés, rectificació, supressió, limitació o oposició al tractament de les seues dades, inclòs el dret a retirar el seu consentiment prestat, per mitjà d'una instància que podrà sol·licitar a la persona responsable del tractament. Pot presentar una reclamació davant de l'Agència de protecció de dades en el cas que no s'haja atés l'exercici dels seus drets.

Pot consultar informació addicional i detallada sobre el tractament de les seues dades en www.cvcultura.es

12) Una vegada comunicada al centre docent la relació de l’alumnat i centres premiats, estos hauran de retornar el document, que els enviarà el CVC, amb la informació relativa al tractament de les dades personals i el consentiment exprés de les persones interessades o dels pares/mares tutors/tutores per a  la captura i tractament de la seua imatge i, si és el cas, la veu, durant la participació o presència en este concurs, així com la seua difusió a través de la web del CVC, de les seues xarxes socials i dels mitjans de comunicació.

Els i les participants (en el cas que siguen menors de 14 anys, els pares/mares, representants legals o tutors/tutores) i els i les representants dels centres docents respondran, en tot cas, de la veracitat de les dades facilitades, i el CVC es reservarà el dret d’excloure de la participació en este concurs a qualsevol alumne/alumna i/o representant de centre docent que haja facilitat dades falses o inexactes, sense perjuí de la resta d’accions que siguen procedents en dret.

*Bases del concurs literari*

1) Els textos presentats hauran de ser inèdits. Hauran d’estar escrits en qualsevol dels dos idiomes oficials de la Comunitat Valenciana, i tractaran el tema «Imagina el futur amb Intel·ligència artificial» des de l’òptica de l’autor/autora.

2) L’alumnat presentarà un sol text, en el gènere literari que preferisca: narrativa, poesia, assaig, etc., amb la condició que no excedisca de set (7) folis.

3) En cada text ha de constar, en lloc ben visible, el nom de l’autor o autora, el curs i el nivell als quals pertany, i el centre docent.

*Bases del concurs de dibuix*

1) Les obres presentades hauran de ser originals i inèdites, i tractaran el tema «Imagina el futur amb Intel·ligència artificial» des de l’òptica de l’autor/autora.

2) L’alumnat presentarà una sola obra, en format A-4 i suport Guarro-Geler o semblant. Les obres, dibuixos, històries gràfiques i còmics, podran presentar-se en color o en blanc i negre, i en qualsevol tècnica.

3) Cada obra portarà un lema. En l’angle superior dret de la part posterior de l’obra es faran constar en lletres majúscules el nom de l’autor o autora, el curs i el nivell als quals pertany, i el centre docent.

4) Tenint en compte la possibilitat que les obres d’interés siguen publicades, convé no utilitzar tintes plata, or i altres que no estiguen dins de la gamma normalitzada.

5) El Consell Valencià de Cultura considerarà la possibilitat de triar una de les obres premiades, independentment del nivell al qual corresponga, i publicar-la en cartells o en fullets. En tal cas, en el cartell o fullet constaran les dades de l’alumne/alumna i del centre escolar al qual pertany.

*Bases de la especialitat cómic*

1) Qui en la modalitat de dibuix opte per l’especialitat de còmic utilitzarà un format A4 amb un mínim de 2 pàgines i un màxim de 5, incloent-hi la portada.

2) Es pot utilitzar qualsevol tècnica: llapis, tinta, aquarel·la, digital, etc., en blanc i negre o en color.

3) Es valorarà l’ús del llenguatge visual propi del còmic (vinyetes, globus, onomatopeies, etc.).